જામનગર તા. ૯ઃ જામનગરની રંગુનવાલા સાર્વજનિક હોસ્પિટલ દ્વારા વિનામૂલ્યે દાંતનો કેમ્પ તા. ૧૦-ર-ર૦૧૮ (શનિવાર) ના સવારે ૧૦ વાગ્યે, રંગુનવાલા હોસ્પિટલ, કાલાવડ ગેઈટ પાસે, જામનગરમાં રાખવામાં આવ્યો છે. જેમાં દાંતના નિષ્ણાત ડો. ચાંદની કુંડલીયા સેવા આપશે. આ કેમ્પમાં સડેલા તથા હલતા દાંત કાઢી આપવામાં આવશે અને દાંતનું નિદાન કરી દવા આપવામાં આવશે. આ ઉપરાંત રંગુનવાલા સાર્વજનિક હોસ્પિટલમાં રવિવાર તા. ૧૧-ર ના સવારે ૧૦ વાગ્યે, ડાયાબિટીસ, બીપી, હ્યદય-શ્વાસ વિગેરે રોગો માટેનો નિઃશુલ્ક કેમ્પ રાખવામાં આવ્યો છે. જેમાં ડો. ભાવિક પંડ્યા સેવા આપશે. આ કેમ્પમાં ડાયાબિટીસના દર્દીને લોહીની વિનામૂલ્યે તપાસ કરી આપવામાં આવશે. ઉક્ત બન્ને કેમ્પનો જરૃરિયાતમંદોએ લાભ લેવા જણાવાયું છે.